روس اوچاقلاری بو گون تورکیه گؤیلرینده گؤزلم اوچوشونا باشلایا‌جاق.
روسیا میلی نوکلئر ریسک آزالدیلماسی مرکزی باشقانی سرگئی ریژکوو، 'آچیق گؤیلر آنلاشماسی' چرچیوه‌سینده، روس متخصص‌لرین آنتونوو آن-30ب اوچاغییلا تورکیه گؤیلرینده گرچکلشدیره‌جکلری گؤزلم اوچوشونا بو گون باشلایا‌جاق‌لارینی بیلدیردی.
3 مارسا قدر داوام ائده‌جک اوچوش‌لارین، اسکی‌شهیر هاوالیمانین‌دان ائدیله‌جیینی ایفاده ائدن ریژکوو، گؤزلم اوچوشونون منزی‌لی‌نین ماکسیموم مین 900 کیلومتر اولاجاغینی سؤیله‌دی.
اوچوش زامانی تورک متخصص‌لرین دا اوچافدا اولاجاغینی ایفاده ائدن ریژکوو، ایزله‌نه‌جک یول قونوسوندا ایکی طرفین ده راضی اولدوغونو قید ائتدی.
سرگئی ریژکوو، روسیانین بو ایل اوچونجوسونو ائتدیگی اوچوشون، عضو اؤلکه‌لر آراسیندا حربی شفاف‌لیغی آرتیردیغینی وورغولادی.
2002.جی ایلده قوه‌یه گیرن آچیق گؤیلر آنلاشماسیندا عضو اؤلکه‌لر بیر بیرلری‌نین هاوا ساحه‌سینده سلاح‌سیز گؤزلم اوچوش‌لاری حیاتا گئچیریر.
آنلاشمانین 34 ایمضاچی‌سین‌دان 27سی عینی زاماندا آوروپا گوونلیک و امکداش‌لیق تشکیلاتی عضوو اؤلکه‌لردن عبارت‌دیر.
